Vedtægter for foreningen Udsyn

# § 1 Foreningens navn og hjemsted

Foreningens navn er Udsyn

Foreningens hjemsted er Århus Statsgymnasium, Fenrisvej 33, 8210 Aarhus V.

Foreningen overtager ved sin oprettelse Jubilæumsfondens indestående i værdipapirer i Arbejdernes Landsbank.

# § 2 Foreningens formål

Foreningens formål er at støtte unges muligheder for at deltage i studierejser i forbindelse med deres gymnasiale uddannelser samt at sikre elever på Århus Statsgymnasium en hel eller delvis tilbagebetaling, hvis de af ganske særlige grunde (egen sygdom eller dødsfald i nærmeste familie), må opgive at deltage i en studierejse eller ekskursioner med mindst 1 overnatning.

Foreningen skaffer midler gennem indbetaling til en obligatorisk rejseafbudssikring i forbindelse med studierejser, forskellige former for indtægtsgivende aktiviteter, afholdelse af arrangementer, fondsansøgninger, renteindtægter fra værdipapirer mm.

Medlemmer af Udsyn og øvrige elever fra Århus Statsgymnasium kan søge støtte fra foreningen. Der ydes hovedsagligt tilskud til deltagelse i studierejser uden for Europa. Ansøgninger godkendes af den siddende bestyrelse. Desuden kan der i særlige tilfælde og efter ansøgning fra rektor for Århus Statsgymnasium ydes tilskud til studierejser i Europa for økonomisk ubemidlede.

# § 3 Medlemskab

Alle elever som aktivt deltager i studierejser uden for Europa som en del af deres gymnasiale uddannelse ved Århus Statsgymnasium, samt lærere der aktivt er en del af de extra-europæiske-studierejsetilbud på Århus Statsgymnasium er fødte medlemmer af foreningen. Medlemskab kan for alle andre opnås ved at tilmelde sig hos den til enhver tid siddende formand og mod betaling af et årligt kontingent der fastsættes for et år ad gangen af den siddende bestyrelse. Alle medlemmer af foreningen har stemmeret til generalforsamlingen.

# § 4 Generalforsamling

Den ordinære generalforsamling afholdes hvert år i september måned. Indkaldelse sker med mindst 14 dages varsel, og meddeles skriftligt til hvert aktivt medlem. Indkaldelsen skal indeholde en dagsorden. Forslag fra medlemmerne, der ønskes behandlet til generalforsamlingen, skal være bestyrelsen i hænde senest en uge før mødet finder sted.

# § 5 Dagsorden for generalforsamling

Dagsordenen for den årlige generalforsamling omfatter behandling af følgende punkter:

•Valg af dirigent og referent.

• Bestyrelsens beretning om foreningens virksomhed.

• Fremlæggelse og godkendelse af årsregnskab.

• Valg af bestyrelse og suppleanter.

• Valg af revisor.

• Forslag fra medlemmerne.

• Eventuelt.

# § 6 Ekstraordinær generalforsamling

Ekstraordinær generalforsamling kan indkaldes, når bestyrelsen finder det påkrævet, eller når mindst 2/3 af de aktive medlemmer forlanger det. En sådan generalforsamling, skal varsles ligesom den ordinære generalforsamling.

# § 7 Beslutninger på generalforsamling

Generalforsamlingen tager sine beslutninger med 2/3 flertal. Hvert medlem har kun en stemme og der kan ikke stemmes ved fuldmagt. Dirigenten afgør hvorledes afstemningen skal foregå.

# § 8 Bestyrelse

Foreningen ledes af en bestyrelse på 5 medlemmer, hvoraf mindst tre skal være ansatte ved Århus Statsgymnasium, der vælges for et år ad gangen på den årlige generalforsamling. Genvalg kan finde sted. Udover de 5 medlemmer vælges 2-3 suppleanter. Disse er velkomne ved bestyrelsesmøderne, og dersom et medlem er fraværende, træder en suppleant ind og har stemmeret ved det pågældende møde. I vigtige spørgsmål kan bestyrelsen tage kontakt (evt. telefonisk) til det fraværende medlem. Bestyrelsen vælger af sin midte, en formand, en næstformand/sekretær og en kasserer, kassereren skal være en lærer ved Århus Statsgymnasium. Beslutninger i bestyrelsen afgøres ved alm. flertal.

# § 9 Regnskab

Foreningens regnskabsår er 1/9 - 30/8. Regnskabet revideres af den på generalforsamlingen valgte revisor.

Foreningens midler er de indtægter, der skabes ved foreningens aktiviteter. Midlerne forvaltes

af foreningens bestyrelse, som ved almindelig flertal administrerer foreningens overskud.

Foreningen er uafhængig af institutionen Århus Statsgymnasium.

# § 10 Tegningsregler

Foreningen tegnes af formanden samt kasseren.

# § 11 Opløsning

Foreningen kan opløses og vedtægterne ændres på en generalforsamling, hvor mindst 2/3 af de aktive medlemmer er tilstede. Er antallet ikke tilstede, kan beslutninger træffes pa en ny generalforsamling, indkaldt med 14 dages varsel, senest 2 måneder efter den første, uanset fremmødeantallet. Forslag om opløsning eller vedtægtsændringer skal varsles sammen med indkaldelse til mødet.

Hvis foreningen ved opløsning ejer formue (penge, værdipapirer, materialer samt løsøre) efter at alle forpligtelser er afviklet, vil den være at overdrage til en anden forening, fond, eller institution med beslægtet formål valgt af generalforsamlingen.

Vedtaget på den stiftende generalforsamling, Århus den 18. maj 2015.

## Referat fra stiftende generalforsamling i foreningen Udsyn

Dato: 18.5.2015

Dagsorden

• Valg af dirigent og referent

• Gennemgang og vedtagelse af vedtægter for foreningen

• Valg af bestyrelse og suppleanter

• Valg af revisor

• Forslag fra medlemmerne

• Eventuelt

Århus d. 18.5.2015

##